pythainlp/thai_wikipedia_clean_20230101 huggingface dataset:
ประธานาธิบดีฝรั่งเศส แอมานุแอล มาครง ประกาศการรณรงค์ระดมทุนแห่งชาติเพื่อบูรณะน็อทร์-ดาม
รายการแหล่งมรดกโลกในประเทศจีน
รายการแหล่งมรดกโลกในประเทศญี่ปุ่น
รายการแหล่งมรดกโลกในประเทศมองโกเลีย
รายการแหล่งมรดกโลกในประเทศเกาหลีเหนือ
รายการแหล่งมรดกโลกในประเทศเกาหลีใต้
Gerhard Schroeder
อันเดรจ เพลนโควิค
จังหวัดปกครองตนเองชนชาติเกาหลี หยันเปียน
หยันเปียน  หรือ ย็อนบย็อน (เกาหลีถิ่นจีน: ) หรือ เย็นบเย็น  เป็นจังหวัดปกครองตนเองแห่งหนึ่งในมณฑลจี๋หลิน ประเทศจีน ตอนเหนือติดมณฑลเฮย์หลงเจียง ตะวันตกติดนครไป๋ซานและจี๋หลิน ทางใต้ติดจังหวัดฮัมกย็องเหนือ ประเทศเกาหลีเหนือ ทิศตะวันออกติดดินแดนปรีมอร์สกี ประเทศรัสเซีย หยันเปียนถูกกำหนดให้เป็นจังหวัดปกครองตนเองชนชาติเกาหลี เนื่องจากมีชาวเกาหลีอาศัยอยู่ในบริเวณดังกล่าวเป็นจำนวนมาก มีเมืองหลวงชื่อเมืองหยันจี๋  หรือย็อนกิล  และพื้นที่ทั้งหมด 42,700 ตารางกิโลเมตร (16,500 ตารางไมล์) ถือเป็นเขตปกครองตนเองชนชาติเกาหลีหนึ่งในสองแห่ง อีกแห่งหนึ่งคืออำเภอปกครองตนเองชนชาติเกาหลี ฉางไป๋
ในจังหวัดหยันเปียนมีโบราณสถานยุคพัลแฮจำนวนมาก เช่น สุสานโบราณที่ภูเขาหลงโถว รวมไปถึงสุสานเจ้าหญิงจ็องฮโย
จังหวัดหยันเปียนมีการแบ่งเขตการปกครองเป็น 6 นครระดับอำเภอ และ 2 อำเภอ ได้แก่
นครและอำเภอเหล่านี้มีหมู่บ้านทั้งหมด 642 หมู่บ้าน
ฤดูใบไม้ที่ร่วงเยอรมัน
เออร์นา โซลเบิร์ก
บอยโค บอริซอฟ
อันตอนิโอ คอสตา
เคลาส์ โยฮันนิส
เดอะแมนดาลอเรียน
เดอะแมนดาลอเรียน  เป็นละครชุดทางเวบไซต์แนวบันเทิงคดีอวกาศจากสหรัฐอเมริกา ฉายบนดิสนีย์พลัส สร้างโดยจอน แฟฟโรว์ เป็นภาพยนตร์ชุดแบบคนแสดงเรื่องแรกของเรื่องแต่งชุด"สตาร์ วอร์ส" เริ่มต้นเรื่องราวในเวลาตามท้องเรื่องที่ 5 ปีหลังเหตุการณ์ใน"สตาร์ วอร์ส 3 ชัยชนะของเจได" (ค.ศ. 1983) นำแสดงโดยเปโดร ปัสคัล รับบทตัวละครเดอะแมนดาลอเรียน นักล่าเงินรางวัลผู้โดดเดี่ยว ซึ่งต้องหลบหนีจากฝ่ายตรงข้ามหลังจากถูกว่าจ้างให้พาตัว "เด็กทารก" กลับมา
จอร์จ ลูคัส ผู้สร้าง"สตาร์ วอร์ส" ได้วางแผนที่จะสร้างภาพยนตร์ชุดทางโทรทัศน์แบบคนแสดงที่ดำเนินเรื่องในจักรวาล"สตาร์ วอร์ส"ตั้งแต่ ค.ศ. 2009 แต่โครงการดังกล่าวถูกประเมินว่ามีค่าใช้จ่ายสูงเกินไปจนไม่สามารถดำเนินการได้ หลังจากที่ลูคัสขายบริษัทลูคัสฟิล์มให้กับบริษัทดิสนีย์เมื่อเดือนตุลาคม ค.ศ. 2012 ก็มีการดำเนินการเพื่อเตรียมสร้างภาพยนตร์ชุดเรื่องใหม่ในจักรวาล"สตาร์ วอร์ส"เพื่อเตรียมออกฉายให้กับบริการดิสนีย์พลัสทันที แฟฟโรว์ตอบตกลงเข้าร่วมโครงการสร้างภาพยนตร์ชุดเรื่องนี้เมื่อเดือนมีนาคม ค.ศ. 2018 โดยรับหน้าที่เป็นผู้เขียนบทและโชว์รันเนอร์ นอกจากนี้ยังรับหน้าที่ผู้อำนวยการสร้างฝ่ายบริหารร่วมกันกับเดฟ ฟิโลนี, แคทลีน เคนเนดี, และ คอลิน วิลสัน ชื่อเรื่องได้รับการเปิดเผยเมื่อเดือนตุลาคม ค.ศ. 2018 พร้อมกับการเปิดกล้องถ่ายทำที่แมนฮัตตันบีชสตูดิโอในแคลิฟอร์เนีย บริษัทวิชวลเอฟเฟกต์ไอแอลเอ็มได้พัฒนาเทคโนโลยีสเตจคราฟท์เพื่อใช้ในการถ่ายทำ โดยสร้างเป็นฉากหลังเสมือน มีผนังจอภาพ 360 องศา เพื่อใช้สร้างสิ่งแวดล้อมของฉาก เทคนิกนี้ถูกนำไปใช้ในภาพยนตร์และรายการโทรทัศน์อีกหลายเรื่องในเวลาต่อมา
"เดอะแมนดาลอเรียน"ตอนแรกออกฉายพร้อมกับการเปิดตัวของบริการดิสนีย์พลัสเมื่อวันที่ 12 พฤศจิกายน ค.ศ. 2019 ซีซั่นแรกซึ่งมีทั้งหมด 8 ตอนได้รับคำวิจารณ์ในทางบวก ได้รับการเสนอชื่อเข้าชิงรางวัลซีรีส์ดราม่ายอดเยี่ยมในงานประกาศรางวัลไพรม์ไทม์เอ็มมี่ครั้งที่ 72 และได้รับ 7 รางวัลในงานประกาศรางวัลไพรม์ไทม์ครีเอทีฟอาร์ตส์เอ็มมี่ครั้งที่ 72 ซีซั่นที่ 2 ออกฉายครั้งแรกเมื่อ 30 ตุลาคม ค.ศ. 2020 และซีซั่นที่ 3 กำลังอยู่ระหว่างการเตรียมการถ่ายทำ เมื่อธันวาคม ค.ศ. 2020 มีประกาศว่าจะมีซีรีส์ภาคแยกอีก 3 เรื่อง ได้แก่ "เดอะบุ๊กออฟโบบา เฟทท์", "เรนเจอร์สออฟเดอะนิวรีพับลิก" และ "อาโซกา"
"เดอะแมนดาโลเรียน - มนุษย์ดาวมฤตยู" เกิดขึ้น "หลังการล่มสลายของจักรวรรดิ และก่อนของปฐมภาคี" และตามติดเรื่องราวของ "นักล่าค่าหัวที่ผจญภัยอยู่ด้านนอกของกาแล็กซีอันไกลโพ้นจากเงื้อมมือของสาธารณรัฐใหม่"
เรื่องราวเริ่มต้นที่ ดิน จาริน หนุ่มนักล่าเงินรางวัลชาวแมนดาลอเรียน ผู้ได้ชื่อว่าเป็นนักล่าฝีมือระดับพระกาฬ ที่เดินทางรับภารกิจตามล่าตัวผู้ถูกประกาศจับไปทั่วจักรวาล อยู่ ๆ ก็ได้รับภารกิจที่ทำให้เขาต้องเข้าไปพัวพันกับพวกจักรวรรดิ และนำความเปลี่ยนแปลงครั้งใหญ่มาสู่ชีวิตนักล่าค่าหัวของเขา
เปโดร ปาสกาล รับบท ดิน จาริน ตัวละครหลักของเรื่อง นักล่าเงินรางวัลผู้โดดเดี่ยว ปาสกาลเปรียบเทียบตัวละครของเขาว่าเหมือนคลินท์ อีสต์วู้ด คือเป็นคนเก่งฉกาจในเรื่องการต่อสู้ และมีมาตรฐานทางศีลธรรมที่น่าสงสัย ชื่อจริงของตัวละครนี้ไม่ได้รับการเปิดเผยจนถึงตอนที่ 8 แต่ปาสกาลหลุดปากเปิดเผยชื่อออกไปตั้งแต่ช่วงเดือนกันยายน ค.ศ. 2019 เป้าหมายเงินรางวัลของเขาในตอนที่ 1 คือ "เด็กทารก" ที่ผู้ชมรู้จักในชื่อ "เบบี้โยดา" โดยเป็นทารกสายพันธุ์เดียวกันกับตัวละครโยดา ตัวละครนี้สร้างขึ้นโดยใช้หุ่นเชิดผสมกับกลไก และเสริมขั้นสุดท้ายด้วยเทคนิกภาพพิเศษ ต่อมาได้กลายเป็นเด็กในความดูแลของเดอะแมนดาโลเรียน มีชื่อจริงว่าโกรกู ซึ่งได้เปิดเผยในตอนที่ 13
ซีซั่นที่หนึ่งมีตัวละครประจำหลายตัว ที่สำคัญ เช่น คาร์ล เวเธอร์ รับบทกรีฟ คาร์กา หัวหน้าค่ายนักล่าเงินรางวัล เวอร์เนอร์ แฮร์โซก รับบท "ผู้ว่าจ้าง" ชายผู้น่าเกรงขาม โอมิด แอบตาฮี รับบท ดอกเตอร์เพอร์ชิง นักวิทยาศาสตร์ที่ทำงานให้กับผู้ว่าจ้าง นิก โนลเต ให้เสียงควิลล์ ชาวไร่ความชื้นเผ่าพันธุ์อักนอฟ ผู้คอยช่วยเหลือเดอะแมนดาโลเรียน ไทกา ไวทิทิ ให้เสียงไอจีอีเลเวน หุ่นยนต์นักล่าเงินรางวัล จีน่า คาราโน่ รับบท คาร่า ดูน อดีตทหารช็อกทรูปเปอร์ ผันตัวมาเป็นทหารรับจ้าง เจียนคาร์โล เอสปาซิโต รับบท มอฟฟ์กิเดียน อดีตเจ้าหน้าที่ระดับสูงของฝ่ายความมั่นคงจักรวรรดิ และ เอมีลี สวอลโลว์ รับบท "นักตีเกราะ" ชาวแมนดาโลเรียนผู้คอยหลอมชุดเกราะและอุปกรณ์ต่างๆ จากเหล็กเบสคาร์
เอสโปซิโต คาราโน เวเธอร์ และแอบตาฮี กลับมารับบทเดิมในซีซั่นที่สอง นอกจากนี้ยังมีนักแสดงหลายคนมารับบทตัวละครที่เคยมีบทบาทในสื่ออื่นๆ ของสตาร์ วอร์ส เช่น ทิโมธี โอลิแฟนท์ รับบทคอบบ์ แวนท์ เทมูเอรา มอร์ริสัน รับบท โบบา เฟทท์ เคที แซกฮอฟ รับบท โบคาทาน ไครซ์ โรซาริโอ ดอว์สัน รับบท อาโซกา ทาโน และ มาร์ก ฮามิลล์ รับบท ลุค สกายวอล์คเกอร์ นักแสดงอื่นๆ ที่มีบทในหลายตอนในซีซั่นที่สอง เช่น เอมี เซดาริส รับบท เพลี มอตโต มิสตี้ โรซาส ซึ่งเคยรับบทเป็นผู้แสดงเป็นควิลล์ในซีซั่นที่หนึ่ง มารับบทเป็นหญิงกบ เมอร์เซดีส วาร์นาโด รับบท คอสก้า รีฟส์ และ มิงนา เวน รับบท เฟนเนค แชนด์ เช่นเดียวกับในซีซั่นที่หนึ่ง
จอร์จ ลูคัส ผู้สร้าง"สตาร์ วอร์ส" ได้เริ่มดำเนินงานสร้างภาพยนตร์ชุดทางโทรทัศน์"สตาร์ วอร์ส"แบบคนแสดงมาตั้งแต่ ค.ศ. 2009 ในชื่อ "อันเดอร์เวิลด์" นับจนถึง ค.ศ. 2012 มีบทภาพยนตร์ถูกเขียนขึ้นมาแล้วสำหรับภาพยนตร์ชุดเรื่องนี้มากกว่า 50 ฉบับ แต่ทั้งหมดถูกประเมินว่ามีค่าใช้จ่ายสูงเกินไปจนไม่สามารถถ่ายทำได้ เมื่อเดือนมกราคม ค.ศ. 2013 ประธานบริษัทเอบีซี พอล ลี ได้กล่าวว่าสถานีโทรทัศน์เอบีซีจะเริ่มพิจารณาการสร้างภาพยนตร์ชุดทางโทรทัศน์"สตาร์ วอร์ส"แบบคนแสดงร่วมกับลูคัสฟิล์มหลังจากจอร์จ ลูคัสขายบริษัทดังกล่าวให้กับเดอะวอลท์ดิสนีย์คอมพานีซึ่งเป็นบริษัทแม่ของเอบีซีเมื่อเดือนตุลาคม ค.ศ. 2012 ต่อมาในเดือนพฤศจิกายน ค.ศ. 2017 บ็อบ ไอเกอร์ ซึ่งเป็นซีอีโอของดิสนีย์จึงประกาศอย่างเป็นทางการว่าบริษัทดิสนีย์และลูคัสฟิล์มกำลังสร้างภาพยนตร์ชุดทางโทรทัศน์"สตาร์ วอร์ส"แบบคนแสดงเพื่อออกฉายทางบริการสตรีมมิ่งดิสนีย์พลัส
อาแล็กซันแดร์ กวาชแนียฟสกี
แลค เวาแองซา
การเลือกตั้งซ่อมพอร์ทดิคสัน ค.ศ. 2018
จังหวัดปกครองตนเองชนชาติหุย หลินเซี่ย
หลินเซี่ย (; เสี่ยวเอ้อร์จิง: ) ชื่อเดิม เหอโจว  เป็นจังหวัดปกครองตนเองแห่งหนึ่งในมณฑลกานซู ประเทศจีน ตั้งอยู่ทางใต้ของนครหลานโจว ทางตะวันตกติดมณฑลชิงไห่ โดยเป็นจังหวัดปกครองตนเองของชนชาติหุย คือชาวจีนฮั่นที่นับถือศาสนาอิสลาม และยังมีอำเภอปกครองตนเองของชนชาติตงเซียง ซาลาร์ และเป่าอันซึ่งนับถือศาสนาอิสลามอีกสองแห่งขึ้นกับจังหวัดหลินเซี่ย
จังหวัดหลินเซี่ยมีการแบ่งเขตการปกครองเป็น 1 นครระดับอำเภอ, 5 อำเภอ และ 2 อำเภอปกครองตนเอง ได้แก่
วอร์เรเดอส์
The Viking Experience (professional wrestling)
เลโอนอร์แห่งโปรตุเกส จักรพรรดินีแห่งจักรวรรดิโรมันอันศักดิ์สิทธิ์
โกลการ์
ปีเตอร์ เปเยกรีนี
ปีเตอร์ เปเยกรีนี (สโลวัก: Peter Pellegrini) เป็นนักการเมืองชาวสโลวาเกีย และนายกรัฐมนตรีสโลวาเกียคนปัจจุบัน ก่อนหน้านี้เขาเคยดำรงตำแหน่งสำคัญในรัฐบาลหลายตำแหน่ง
โล่กันกระสุน
โล่กันกระสุน  เป็นอุปกรณ์ป้องกันที่ตำรวจและกองกำลังทหารใช้งาน ซึ่งออกแบบมาเพื่อหยุดหรือหันเหกระสุนที่ยิงใส่ที่ผู้ถือ โล่กันกระสุนยังสามารถป้องกันภัยคุกคามที่ร้ายแรงไม่มากนัก เช่น ของขว้างปา แม้ว่าโดยทั่วไปจะใช้ในสถานการณ์ที่โล่ปราบจลาจลไม่ให้ความคุ้มครองที่เพียงพอ
โล่กันกระสุนสามารถทำจากวัสดุเช่นยูเอชเอ็มดับเบิลยูพีอี หรือเส้นใยอะรามิดพรีเพรก โดยอาจมีลักษณะเช่นช่องมองหุ้มเกราะแบบใส, มือจับและไฟสปอตไลท์สำหรับใช้งานตอนกลางคืน รวมถึงอาจเป็นแบบใช้มือถือหรือติดตั้งบนเฟรมแบบล้อ มันมีขนาดแตกต่างกันไป บางตัวถูกออกแบบมาเพื่อปกป้องเฉพาะส่วนบน และอื่น ๆ ที่ออกแบบมาเพื่อปกป้องทั้งร่างกาย ไม่เหมือนกับเสื้อเกราะกันกระสุน วัตถุที่ถูกขว้างหรือถูกยิงออกมาจะไม่ถ่ายโอนการบาดเจ็บหรือความเจ็บปวดให้ผู้ถือ เนื่องจากถูกออกแบบมาให้ไม่สัมผัสกับร่างกายโดยตรง
โล่ขนาดเล็กพอที่จะถือโดยคนเดียว อาจได้รับการเรียกว่าเป็น "โล่ส่วนบุคคล" และอาจนำไปใช้ในรถตำรวจที่สหรัฐในฐานะอุปกรณ์มาตรฐาน การใช้งานโล่หรือไม่จะขึ้นอยู่กับนโยบายและสถานการณ์แต่ละอย่าง ซึ่งอาจเป็นนโยบายของกองกำลังตำรวจที่จะใช้โล่ในสถานการณ์ป้องกันเท่านั้น เช่น การสร้างขอบกั้นและรอการเสริมกำลัง ในขณะที่คนอื่นอาจอนุญาตให้ใช้ในสถานการณ์เชิงรุก เช่น การหยุดยานพาหนะที่ถือว่ามีความเสี่ยงสูงหรือเข้าใกล้ผู้ต้องสงสัยที่ถือว่าเป็นอันตราย
คุณสมบัติที่แนะนำของโล่กันกระสุนสำหรับตำรวจประกอบด้วยระบบสะพายที่ช่วยให้แบกได้ในระยะยาวโดยไม่เมื่อยล้า รวมถึงความสามารถในการบรรจุกระสุนปืนพกในขณะที่ถือโล่และยิงได้อย่างแม่นยำด้วยมือเดียว การแบกโล่กันกระสุนในมือข้างหนึ่งจะจำกัดทั้งประเภทของอาวุธปืนที่สามารถใช้กับมืออื่น ๆ รวมถึงวิธีการยิงบางอย่าง
Ballistic shield
Priyanka Chopra
นีกอลา เปเป
นีกอลา เปเป  เป็นนักฟุตบอลชาวโกตดิวัวร์ ปัจจุบันเล่นตำแหน่งปีกให้กับอาร์เซนอลในพรีเมียร์ลีกและทีมชาติโกตดิวัวร์
Nicolas Pépé
โรคแอดดิสัน
โรคแอดดิสัน  เป็นความผิดปกติของระบบต่อมไร้ท่อ เนื่องจากต่อมหมวกไตผลิตฮอร์โมนสเตอรอยด์ไม่เพียงพอ อาการทั่วไปที่พบได้แก่ ปวดท้อง, อ่อนแรง, น้ำหนักลด รวมถึงสีผิวคล้ำขึ้น อาจเกิดภาวะแทรกซ้อนคือภาวะวิกฤติต่อมหมวกไต ร่วมกับอาเจียน, ปวดหลังส่วนล่าง, ช็อกและโคม่า
โรคแอดดิสันเป็นหนึ่งในโรคต่อมหมวกไตทำงานไม่เพียงพอ สามารถแบ่งเป็น 2 ประเภทได้แก่ แบบปฐมภูมิ คือต่อมหมวกไตผลิตฮอร์โมนคอร์ติซอลและอัลโดสเตอโรนไม่เพียงพอ และแบบทุติยภูมิ คือต่อมใต้สมองผลิตฮอร์โมนอะดรีโนคอร์ติโคโทรปิกไม่เพียงพอ ส่งผลต่อการผลิตคอร์ติซอลในต่อมหมวกไต ความผิดปกตินี้ส่วนใหญ่เกิดจากโรคภูมิต้านตนเองในประเทศพัฒนาแล้ว และวัณโรคในประเทศกำลังพัฒนา การตรวจโรคทำได้ด้วยการการตรวจเลือด, การตรวจปัสสาวะและการฉายภาพทางการแพทย์ การรักษาโรคแอดดิสันมักเป็นการให้ฮอร์โมนทดแทน คือให้ไฮโดรคอร์ติโซนและฟลูโดคอร์ติโซนทางปาก หากอาการแย่ลง จะมีการแนะนำให้ฉีดคอร์ติโคสเตอรอยด์ ร่วมกับการให้น้ำตาลเดกซ์โตรสทางหลอดเลือดดำ หากไม่ได้รับการรักษา อาจเกิดภาวะวิกฤติต่อมหมวกไตและทำให้เสียชีวิตได้
โรคแอดดิสันมีความชุกประมาณ 0.9 ถึง 1.4 ต่อประชากร 10,000 คนในประเทศพัฒนาแล้ว มักพบในเพศหญิงวัยกลางคน นอกจากจะพบในมนุษย์แล้ว โรคนี้ยังสามารถพบในสุนัข โดย 70% พบในสุนัขเพศเมีย โรคแอดดิสันตั้งชื่อตามทอมัส แอดดิสัน แพทย์ชาวอังกฤษที่บรรยายถึงโรคนี้เป็นครั้งแรกในปี ค.ศ. 1855
มาร์ก ต้วน
มาร์ก ต้วน (; ฮันกึล: 마크; เกิด 4 กันยายน ค.ศ. 1993) หรือที่รู้จักกันในชื่อ มาร์ก เป็นแร็ปเปอร์ นักร้อง นักเต้น นักแต่งเพลงสัญชาติอเมริกัน-ไต้หวัน เป็นหนึ่งในสมาชิกก็อตเซเวน บอยแบนด์เกาหลีใต้ เริ่มเข้าสู่วงการบันเทิงตั้งแต่ปี 2014 มีความสามารถพิเศษด้านศิลปะการต่อสู้
มาร์ก ต้วน มีชื่อภาษาจีน ต้วน อี๋เอิน (; ; ; Dong Yi Eun (동의은)) เกิดเมื่อวันที่ 4 กันยายน ค.ศ 1993 ที่ลอสแอนเจลิส สหรัฐอเมริกา เป็นบุตรคนที่สาม มีพี่สาว 2 คนและน้องชายอีก 1 คน ของ เรย์มอนด์ ต้วน และ ดอรีน ต้วน ในวัยเด็กเขาเคยใช้ชีวิตบราซิลและปารากวัยและมาอาศัยถาวรในแคลิฟอร์เนียกับครอบครัว ใน ปี ค.ศ. 2010 มาร์กจบชั้นมัธยมศึกษาจากโรงเรียนมัธยมอาคาเดีย รัฐแคลิฟอร์เนีย ประเทศสหรัฐ สามารถพูดได้ทั้งภาษาอังกฤษ ภาษาจีนกลาง ภาษาเกาหลี มีความสามารถพิเศษด้าน Martial arts tricking สามารถกระโดดหมุนตัวกลางอากาศได้
ตอนที่เขายังเด็กไม่ได้สนใจที่จะเป็นนักร้อง แต่ในปี ค.ศ. 2010 ทางค่ายเจวายพีได้เข้ามารับสมัครออดิชั่นเพื่อเป็นศิลปินที่โรงเรียนของเขา มาร์กไม่ได้สนใจ จนกระทั่งได้รับการผลักดันจากพ่อแม่และทางโรงเรียนบอกให้เขาเข้ารับการคัดเลือก มาร์กจึงตัดสินใจเข้าร่วมจนได้รับคัดเลือก ซึ่งเป็นครั้งแรกที่เขาได้ขึ้นแสดงบนเวที มาร์กรู้สึกว่าเขาได้ค้นพบสิ่งที่เหมาะสมสำหรับเขาและเริ่มพิจารณาอาชีพในฐานะนักร้องอย่างจริงจังมากขึ้น ในปี พ.ศ. 2554 หลังจากที่เขามาถึงเกาหลีใต้มาร์กได้แสดงในโฆษณาสองรายการคือ โทรศัพท์มือถือ Olleh KT และในปีเดียวกันเขาได้แสดงในโฆษณา Reebok Classic ร่วมกับ Yoo Ah In และ Jihyo Twice เมื่อวันที่ 6 กันยายน ค.ศ. 2013 มาร์กปรากฏตัวทางโทรทัศน์เป็นครั้งแรกในรายการ Who Is Next ออกอากาศโดยช่อง Mnet ร่วมกับศิลปินฝึกหัดอื่น ๆ เช่น แจ็กสัน หวัง ยู-กย็อม แบมแบม ซึ่งแข่งขันกับศิลปินฝึกหัดของค่ายวายจี
ในปีค.ศ 2010 มาร์กเริ่มต้นเข้าสู่วงการบันเทิงด้วยการเข้าออดิชั่นเพื่อเป็นศิลปินฝึกหัดของค่ายเจวายพีที่มารับสมัครที่โรงเรียนของเขา โดยเขาออดิชั่นด้วยเพลง "When I'm Gone" ของนักร้องอีมิเนม จนผ่านการคัดเลือกและเดินทางไปเกาหลีใต้เพื่อฝึกอบรมในเดือนสิงหาคมของปีเดียวกัน การฝึกอบรมของเขาใช้เวลาประมาณ 3 ปีครึ่งก่อนที่จะรวมกับสมาชิกอีก 6 คน
เปิดตัวอย่างเป็นทางการครั้งแรกเมื่อวันที่ 15 มกราคม ค.ศ. 2014 ในฐานะสมาชิกของวงบอยแบนด์ชาวเกาหลีใต้ ก็อตเซเวน มาร์กรับหน้าที่เป็นแร็ปเปอร์ นักเต้นหลัก และภาพลักษณ์ของกลุ่ม
ปี ค.ศ. 2020 วัน ที่ 11 มกราคม มาร์กได้เดบิวต์เป็นศิลปินเดี่ยวในจีน ในนามศิลปินสังกัดเจวายพีเอนเตอร์เทนเมนต์สาขาประเทศจีน สำหรับซิงเกิ้ล “Outta My Head” แทร็กนี้ถูกปล่อย ผ่านแพลตฟอร์มมิวสิคของจีนชื่อดัง ‘QQ Music’ ซึ่งหลังการปล่อยไม่นาน เพลงก็ได้รับเสียงตอบรับที่ดีมาก และสามารถไต่ชาร์ตขึ้นอันดับ 1 ได้ทันที หลังจากหมดสัญญากับต้นสังกัดเจวายพี เมื่อวันที่ 19 มกราคม 2564 และมาร์กได้เดินทางกลับประเทศสหรัฐอเมริกา
ภายหลังมาร์กได้ตั้งบริษัท "Mark Tuan Studio" ในประเทศจีนขึ้น และได้เซ็นสัญญากับทาง "Creative Artists Agency (CAA)" เพื่อการโปรโมตที่มากขึ้นในสหรัฐเมื่อวันที่ 20 เมษายน
การ์โล อาเซลโย ชัมปี
การ์โล อาเซลโย ชัมปี (; 9 ธันวาคม พ.ศ. 2463 – 16 กันยายน พ.ศ. 2559) เป็นนักการเมือง นายธนาคารชาวอิตาลี นายกรัฐมนตรี คนที่ 49 และประธานาธิบดี คนที่ 10 ของประเทศอิตาลี
ออสการ์ ลุยจี สกัลฟาโร
ออสการ์ ลุยจี สกัลฟาโร (; 9 กันยายน ค.ศ. 1918 – 29 มกราคม ค.ศ. 2012) เป็นนักการเมืองและผู้พิพากษาชาวอิตาลี ประธานาธิบดีคนที่ 9 แห่งสาธารณรัฐอิตาลี
ฟรันเชสโก กอสซีกา
ฟรันเชสโก กอสซีกา (; 26 กรกฎาคม ค.ศ. 1928 – 17 สิงหาคม ค.ศ. 2010) เป็นนักการเมืองชาวอิตาลีผู้ดำรงตำแหน่งนายกรัฐมนตรีคนที่ 42 และประธานาธิบดีคนที่ 8 แห่งสาธารณรัฐอิตาลี
ซันโดร แปร์ตีนี
อาเลสซันโดร "ซันโดร" แปร์ตีนี (; 25 กันยายน ค.ศ. 1896 – 24 กุมภาพันธ์ ค.ศ. 1990) เป็นนักข่าวและนักการเมืองสังคมนิยมชาวอิตาลี เขาเป็นประธานาธิบดีคนที่ 7 แห่งสาธารณรัฐอิตาลี
โจวันนี เลโอเน
โจวันนี เลโอเน (; 3 พฤศจิกายน ค.ศ. 1908 – 9 พฤศจิกายน ค.ศ. 2001) เป็นนักการเมืองชาวอิตาลีผู้ดำรงตำแหน่งนายกรัฐมนตรีคนที่ 37 และประธานาธิบดีคนที่ 6 แห่งสาธารณรัฐอิตาลี
จูเซปเป ซารากัต
จูเซปเป ซารากัต (; 19 กันยายน ค.ศ. 1898 – 11 มิถุนายน ค.ศ. 1988) เป็นนักการเมืองชาวอิตาลีผู้ดำรงตำแหน่งประธานาธิบดีคนที่ 5 แห่งสาธารณรัฐอิตาลี
อันโตนีโอ เซญญี
อันโตนีโอ เซญญี (; 2 กุมภาพันธ์ ค.ศ. 1891 – 1 ธันวาคม ค.ศ. 1972) เป็นนักการเมืองชาวอิตาลี นายกรัฐมนตรีคนที่ 34 และประธานาธิบดีคนที่ 4 แห่งสาธารณรัฐอิตาลี
โจวันนี กรอนกี
โจวันนี กรอนกี (; 10 กันยายน ค.ศ. 1887 – 17 ตุลาคม ค.ศ. 1978) เป็นนักการเมืองชาวอิตาลี เขาเป็นประธานาธิบดีคนที่ 3 แห่งสาธารณรัฐอิตาลี และอดีตประธานสภาผู้แทนราษฎร
ลุยจี เอย์เนาดี
ลุยจี เอย์เนาดี (; 24 มีนาคม ค.ศ. 1874 – 30 ตุลาคม ค.ศ. 1961) เป็นนักการเมืองและนักเศรษฐศาสตร์ชาวอิตาลี เขาดำรงตำแหน่งประธานาธิบดีคนที่ 2 แห่งสาธารณรัฐอิตาลีระหว่าง ค.ศ. 1948–1955
เอนรีโก เด นีโกลา
เอนรีโก เด นีโกลา (; 9 พฤศจิกายน ค.ศ. 1877 – 1 ตุลาคม ค.ศ. 1959) เป็นนักนิติศาสตร์ นักข่าว และนักการเมืองชาวอิตาลี เขาดำรงตำแหน่งประมุขชั่วคราวแห่งสาธารณรัฐอิตาลีระหว่าง ค.ศ. 1946–1948 จากนั้นได้กลายเป็นประธานาธิบดีคนแรกของสาธารณรัฐในวันที่ 1 มกราคม ค.ศ. 1948
เจ้าหน้าที่ดับเพลิง
อิงฟังตึ
เอนรีเกราชนาวิก
อิงฟังตา
พระเจ้าเฟอร์นันโดที่ 2 แห่งโปรตุเกส
พระเจ้าลูอิสที่ 1 แห่งโปรตุเกส
พระเจ้ามานูเอลที่ 2 แห่งโปรตุเกส
สมเด็จพระราชินีนาถเบียทริซแห่งโปรตุเกส
พระเจ้ามิเกลแห่งโปรตุเกส
เย็นส์ สต็อลเตินบาร์ก
เย็นส์ สต็อลเตินบาร์ก  เป็นนักการเมืองชาวนอร์เวย์ซึ่งดำรงตำแหน่งเลขาธิการเนโทตั้งแต่ พ.ศ. 2557 ในฐานะสมาชิกพรรคแรงงาน เขาดำรงตำแหน่งนายกรัฐมนตรีนอร์เวย์ระหว่าง พ.ศ. 2543–2544 และ พ.ศ. 2548–2556
ริมฝั่งแม่น้ำแซนในปารีส
ริมฝั่งแม่น้ำแซนในปารีส  คือบริเวณพื้นที่ในกรุงปารีส ประเทศฝรั่งเศส ที่ได้ขึ้นทะเบียนเป็นมรดกโลกเมื่อปี พ.ศ. 2534 ประกอบด้วยสะพาน ที่จอดเรือ เกาะในแม่น้ำ (อีลเดอลาซีเตและอีลแซ็ง-ลูย) อาคารและสิ่งก่อสร้างอื่น ๆ จำนวนมากตั้งแต่สะพานปงเดอซูว์ลีถึงปงดีเยนา รวมความยาวของแม่น้ำแซนกว่า 8 กิโลเมตร
สถานที่สำคัญที่ขึ้นทะเบียน.
ฝั่งซ้ายของแม่น้ำ (ทิศใต้).
หอสมุดแห่งชาติฝรั่งเศส, ซีเตเดอลามอเดดูว์ดีซายน์, การ์โดสแตร์ลิตซ์, ฌาร์แด็งเดปล็องต์, วิทยาเขตฌูว์ซีเยอ, สถาบันโลกอาหรับ, ออแตลเดอลามอแน, สถาบันฝรั่งเศส, พิพิธภัณฑ์ออร์แซ, ปาแลบูร์บง, กระทรวงการต่างประเทศ, ออแตลเดแซ็งวาลีด, มูว์เซดูว์แกบร็องลี, หอไอเฟล, ฟรง-เดอ-แซน, สวนสาธารณะอ็องเดร ซีทรอแอน
ฝั่งขวาของแม่น้ำ (ทิศเหนือ).
สวนสาธารณะแบร์ซี, Palais omnisports de Paris-Bercy, กระทรวงเศรษฐกิจและการคลัง, การ์เดอลียง, สถาบันนิติเวชศาสตร์, Préfecture de Paris, ออแตลเดอวีล, โรงละครสองแห่งที่ปลัสดูว์ชัตแล, ลาซามารีแตน, พระราชวังลูฟวร์, ฌาร์แด็งเดตุยเลอรี, ปลัสเดอลากงกอร์ด, เปอตีปาแล, กร็องปาแล, ปาแลเดอโตกีโย, ปาแลเดอชาโย, แมซงเดอลาราดีโย
ริมฝั่งแม่น้ำแซนในปารีสขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 15 เมื่อปี พ.ศ. 2534 ที่ประเทศตูนิเซีย ด้วยข้อกำหนดและหลักเกณฑ์ในการพิจารณา ดังต่อไปนี้
ปารีส ริมฝั่งแม่น้ำแซน
ฟิลิปปาแห่งเฮนอลต์
มาร์เกอรีตแห่งฝรั่งเศส
นีกอลัส เปเป
อาเดอแลดแห่งอิตาลี จักรพรรดินีแห่งจักรวรรดิโรมันอันศักดิ์สิทธิ์
แคเธอรินแห่งบราแกนซา
ปฏิทินเกรโกเรียน
เอลิซเบียตาแห่งโปแลนด์ สมเด็จพระราชินีแห่งฮังการี
เฮนเรียตตา มาเรียแห่งฝรั่งเศส
มาร์เกอรีตแห่งฝรั่งเศส สมเด็จพระราชินีแห่งฮังการี
แคทเธอรีน วูดวิลล์ ดัชเชสแห่งบักกิงแฮม
แคทเธอรีน วูดวิลล์  เป็นสมาชิกครอบครัววูดวิลล์ที่ขึ้นมาเรืองอำนาจหลังพระเจ้าเอ็ดเวิร์ดที่ 4 แห่งอังกฤษสมรสกับเอลิซาเบธ วูดวิลล์ พี่สาวของเธอ
ความรุ่งโรจน์ในรัชสมัยของพระเจ้าเอ็ดเวิร์ดที่ 4.
แคทเธอรีนเกิดในปี ค.ศ. 1458 โดยบิดาของเธอคือเซอร์ริชาร์ด วูดวิลล์ เอิร์ลริเวอร์ที่ 1 อัศวินฝ่ายแลงคัสเตอร์ ส่วนมารดาคือจาเค็ตตา ดัชเชสแห่งเบดฟอร์ด ธิดาขุนนางแห่งลักเซมเบิร์กผู้เป็นชายาม่ายของจอห์น ดยุคแห่งเบดฟอร์ด พระปิตุลาของกษัตริย์อังกฤษ ครอบครัววูดวิลล์เป็นครอบครัวใหญ่ซึ่งแคทเธอรีนน่าจะเป็นบุตรคนสุดท้องหรือไม่ก็บุตรคนท้าย ๆ ในบรรดาบุตร 14 คนของครอบครัว เธอได้รับการศึกษาอย่างสมควรแก่ฐานะ แคทเธอรีนน่าจะมีเพื่อนเล่นอย่างน้อยหนึ่งคนคือแมรี พี่สาวที่แก่กว่าเธอเพียง 2 ปี ทั้งคู่น่าจะถูกเลี้ยงดูและเข้ารับการศึกษาด้วยกัน ตระกูลวูดวิลล์ใช้ชีวิตอย่างเงียบ ๆ ในบ้านที่แกรฟตันเรจิสในนอร์แทมป์ตันเชอร์
เอลิซาเบธ พี่สาวคนโตของแคทเธอรีนสมรสกับเซอร์จอห์น เกรย์และมีบุตรชายด้วยกันสองคน ในปี ค.ศ. 1461 สามีของเอลิซาเบธถูกสังหารในสมรภูมิเซนต์อัลบันส์ครั้งที่สองโดยเขาได้ต่อสู้ในฝั่งแลงคัสเตอร์ ในปี ค.ศ. 1464 เธอได้สมรสอย่างลับ ๆ กับพระเจ้าเอ็ดเวิร์ดที่ 4 กษัตริย์หนุ่มรูปงามแห่งราชวงศ์ยอร์กของอังกฤษ นับแต่นั้นคนในตระกูลวูดวิลล์ก็มีตำแหน่งที่ยืนในราชสำนักและได้สมรสเข้าตระกูลขุนนางของอังกฤษ
แคทเธอรีนน้อยวัย 6 ปีกลายเป็นพระขนิษฐาของพระราชินี ในฐานะธิดาของขุนนางท้องถิ่น เธอถูกหมายตาให้สมรสกับอัศวินท้องถิ่น แต่เมื่อกลายเป็นพระขนิษฐาของพระราชินี ตระกูลของเธอได้มองหาเจ้าบ่าวที่สูงศักดิ์กว่านั้น พี่น้องในตระกูลวูดวิลล์ต่างก็ได้สมรสเข้าตระกูลขุนนางตระกูลใหญ่ในราชอาณาจักร น้องสาวของเอลิซาเบธ ได้แก่ มาร์กาเร็ตได้เป็นเคานเตสแห่งอารันเดลจากการสมรส, แอนน์ได้เป็นเคานเตสแห่งเคนต์, จาเค็ตตาได้สมรสกับลอร์ดสแตร็งแห่งน็อคกิน ส่วนแมรีได้สมรสกับเอิร์ลแห่งฮันติงดอน การคลุมถุงชนที่น่าตกใจที่สุดคือจอห์น น้องชายวัย 19 ปีของแคทเธอรีนที่ถูกจับสมรสกับแคทเธอรีน เนวิลล์ ดัชเชสแห่งนอร์ฟอล์กม่ายวัย 65 ปี
ในปี ค.ศ. 1465 ก่อนราชาภิเษกพระราชินีของเอลิซาเบธไม่นาน แคทเธอรีนวัย 6 ปีได้สมรสกับเฮนรี สแตฟฟอร์ด ดยุคที่ 2 แห่งบักกิงแฮมวัย 11 ปี เฮนรี สแตฟฟอร์ด สามีของแคทเธอรีนเป็นดยุคแห่งบักกิงแฮมตั้งแต่ยังเล็ก ฮัมฟรีย์ สแตฟฟอร์ด บิดาของเขาได้รับบาดเจ็บในสมรภูมิเซนต์อัลบันส์ครั้งที่ 1 และเสียชีวิตด้วยสาเหตุทางธรรมชาติในปี ค.ศ. 1458 ส่วนเซอร์ฮัมฟรีย์ สแตฟฟอร์ด ดยุคที่ 1 แห่งบักกิงแฮม ปู่ของเขาถูกสังหารในสมรภูมินอร์แทมป์ตันในปี ค.ศ. 1460 ทั้งคู่ต่างเป็นผู้สนับสนุนพระเจ้าเฮนรีที่ 6 และราชวงศ์แลงคัสเตอร์ เฮนรีในวัย 5 ปีขึ้นเป็นดยุคโดยอยู่ในการดูแลของแอนน์ เนวิลล์ผู้เป็นย่า (ซึ่งเป็นน้องสาวของเซซิลี พระมารดาของพระเจ้าเอ็ดเวิร์ดที่ 4)
สองสามีภรรยาเด็กน้อยได้เข้าร่วมพิธีราชาภิเษกของพระราชินีเอลิซาเบธในวันที่ 26 พฤษภาคม ค.ศ. 1465 ด้วยความที่อายุยังน้อยทั้งสองคนได้ถูกจับขึ้นบ่าของบุคคลนิรนามในระหว่างการประกอบพิธี แคทเธอรีนเข้าร่วมงานเลี้ยงอาหารเย็น มีหลักฐานว่าเธอรับใช้อยู่ในครัวเรือนของพระราชินีในช่วงกลางจนถึงปลายคริสต์ทศวรรษ 1460 ในช่วงนั้นสามีของเธอและน้องชายถูกส่งไปอยู่ในการดูแลของพระราชินีที่นอกจากจะดินแดนในเวลส์ของดยุคน้อยแล้วยังได้เงินอีก 500 มาร์คซึ่งต่อมาได้เพิ่มเป็น 100 ปอนด์เพื่อใช้ในการดูแลเด็กชายทั้งสอง
สองเด็กน้อยสแตฟฟอร์ดอยู่ในการดูแลของพระราชินีร่วมกับแคทเธอรีน ชายาน้อยของดยุคจนกระทั่งพระเจ้าเฮนรีที่ 6 ได้กลับมาครองบัลลังก์ในปี ค.ศ. 1470–71 ดยุคน้อยถูกส่งกลับไปอยู่ในการดูแลของย่าและสามีใหม่คือวอลเตอร์ บลันต์ ลอร์ดแห่งเมาต์จอย นับแต่นั้นฮัมฟรีย์ น้องชายของเขาก็หายไปจากบันทึก เป็นได้ได้ว่าอาจป่วยจนเสียชีวิตในวัยเด็ก
เดือนมิถุนายน ค.ศ. 1473 ดยุคแห่งบักกิงแฮมวัยเพียง 17 ปี ได้รับเครื่องยศดยุคและทรัพย์สินที่ดินของปู่ แม้พระเจ้าเอ็ดเวิร์ดที่ 4 จะได้กลับมาครองบัลลังก์แต่พระองค์ก็ไม่ค่อยโปรดปรานดยุคเฮนรี เขาจึงไม่ค่อยได้อยู่ในราชสำนัก แต่กลับอาศัยอยู่ในที่ดินของตนกับภรรยาและครอบครัวเป็นหลัก ทั้งคู่ใช้ชีวิตอย่างเงียบ ๆ ด้วยกันในคฤหาสน์ที่เบรกอนในเวลส์
ในปี ค.ศ. 1475 เฮนรีมีส่วนร่วมในการบุกฝรั่งเศสของพระเจ้าเอ็ดเวิร์ด แต่เขากลับมาก่อนที่จะมีการเจรจาสันติภาพที่ปีกีนยีในเดือนสิงหาคม แคทเธอรีนเข้าร่วมพิธีสมรสและงานเลี้ยงฉลองสมรสของริชาร์ด ดยุคแห่งยอร์ค หลานน้าของเธอกับแอนน์ โมว์เบรย์ในเดือนมกราคม ค.ศ. 1478 ราวหนึ่งเดือนต่อมาแคทเธอรีนได้ให้กำเนิดเอ็ดเวิร์ด บุตรชายคนแรกของทั้งคู่โดยมีพระเจ้าเอ็ดเวิร์ดที่ 4 ทำหน้าที่เป็นพ่อทูนหัว แคทเธอรีนกับเฮนรีมีบุตรธิดาด้วยกัน 5 คน สี่ในห้ามีชีวิตอยู่จนผ่านวัยเด็ก คือ
ความตกต่ำในรัชสมัยของพระเจ้าริชาร์ดที่ 3.
พระเจ้าเอ็ดเวิร์ดที่ 4 สิ้นพระชนม์อย่างกระทันหันในเดือนเมษายน ค.ศ. 1483 ผู้สืบทอดบัลลังก์ต่อจากพระองค์คือพระเจ้าเอ็ดเวิร์ดที่ 5 พระโอรสน้อย ทว่าริชาร์ด ดยุคแห่งกลอสเตอร์ พระอนุชาของพระเจ้าเอ็ดเวิร์ดที่ 4 ได้แย่งชิงบัลลังก์ไปจากพระภาติยะโดยมีสามีของแคทเธอรีนให้การช่วยเหลือ พระเจ้าเอ็ดเวิร์ดที่ 5 และริชาร์ด ดยุคแห่งยอร์กผู้เป็นพระอนุชาถูกจองจำในหอคอยลอนดอนตามคำแนะนำของเฮนรี เฮนรีได้รับการตกรางวัลก้อนโตจากพระเจ้าริชาร์ดที่ 3 เนื่องจากพระเจ้าริชาร์ดเป็นศัตรูตัวฉกาจของครอบครัวของแคทเธอรีน เธอจึงไม่ได้เข้าร่วมพิธีราชาภิเษกของพระองค์
ฤดูใบไม้ร่วงของปี ค.ศ. 1483 เจ้าชายทั้งสองหายตัวไปจากหอคอยและไม่มีใครได้พบเห็นอีกเลย ในดือนตุลาคม ดยุคแห่งบักกิงแฮมได้ตัดสินใจก่อกบฏต่อพระเจ้าริชาร์ดที่ 3 ด้วยเหตุผลบางอย่างและได้เข้าร่วมเป็นกลุ่มผู้สนับสนุนเฮนรี ทิวดอร์ผู้ถูกเนรเทศไปอยู่ที่เบรอตาญให้ขึ้นครองบัลลังก์ เขาพยายามปลุกระดมผู้สนับสนุนฝ่ายแลงคัสเตอร์ในรัฐชายแดนเวลส์ แคทเธอรีนตามสามีเดินทางออกจากเบรกอนไปแวบรีโดยทิ้งบุตรสาวไว้ที่เบรกอน ด้วยปัญหาด้านสภาพอากาศการก่อกบฏได้ล้มเหลว ดยุคแห่งบักกิงแฮมหนีไปโดยฝากฝังบุตรชายคนโตให้อัศวินที่ไว้ใจช่วยคุ้มครอง สุดท้ายเขาถูกจับกุมตัวได้และถูกตัดหัวที่ซอลส์บรีในวันที่ 2 พฤศจิกายน ค.ศ. 1483 ในพินัยกรรมดยุคแห่งบักกิงแฮมทิ้งมรดกเป็นเงิน 1,000 มาร์คไว้ให้แคทเธอรีน แต่เธอถูกสภานิติบัญญัติเพิกถอนสิทธิ์และริบเงินก้อนดังกล่าวไป
กษัตริย์ส่งคนออกตามล่าแคทเธอรีนกับลูกๆ บุตรชายคนโตของเธอรอดจากการถูกจับกุมตัวแต่แคทเธอรีนกับเฮนรีถูกคริสโตเฟอร์ เวลล์สบอร์นและริชาร์ด ฮัดเดิลสตันพบตัวและถูกนำตัวไปลอนดอน เดือนธันวาคม ค.ศ. 1483 แคทเธอรีนได้รับอนุญาตให้พาบุตรสาวและข้ารับใช้จากเวลส์มาอยู่ที่ลอนดอน แต่ไม่มีใครรู้ว่าในรัชสมัยที่เหลืออยู่ของพระเจ้าริชาร์ดที่ 3 แท้จริงแล้วเธออยู่ที่ไหน บางทีเธออาจตามไปสมทบกับพระราชินีเอลิซาเบธผู้เป็นพี่สาวที่หลบภัยอยู่ในวิหารเวสต์มินสเตอร์ หรือไม่เธออาจถูกขังไว้ที่ไหนซักแห่งในลอนดอนในศาสนสถาน หรือไม่ก็อยู่ในครัวเรือนของขุนนางที่กษัตริย์ไว้ใจตามวิถีปฏิบัติทั่วไปของยุคนั้น วันที่ 24 เมษายน ค.ศ. 1484 พระเจ้าริชาร์ดได้พระราชทานเงิน 200 ปอนด์ต่อปีจากรายได้ของทอนบริดจ์ในเคนต์ให้แก่เธอ
การคืนสถานะในรัชสมัยของพระเจ้าเฮนรีที่ 7.
ชะตากรรมของแคทเธอรีนพลิกผันอีกครั้งในเดือนสิงหาคม ค.ศ. 1485 เมื่อเฮนรี ทิวดอร์นำกองทัพบุกอังกฤษและดับลมหายใจของพระเจ้าริชาร์ดที่ 3 ที่ทุ่งบอสเวิร์ธในวันที่ 22 สิงหาคม พระเจ้าริชาร์ดที่ 3 ถูกสังหารระหว่างทำสมรภูมิและเฮนรี ทิวดอร์ได้ครองบัลลังก์เป็นพระเจ้าเฮนรีที่ 7 ปฐมกษัตริย์แห่งราชวงศ์ทิวดอร์ตามสิทธิ์แห่งการพิชิต ก่อนพิธีราชาภิเษกของพระเจ้าเฮนรี เอ็ดเวิร์ด บุตรชายคนโตวัย 7 ปีของแคทเธอรีนได้รับแต่งตั้งเป็นอัศวินบาร์ธ สิทธิ์ในการดูแลบุตรชายคนโตสองคนของเธอตกเป็นของมาร์กาเร็ต โบฟอร์ต มารดาของกษัตริย์ เด็กชายทั้งสองเติบโตในครัวเรือนของมาร์กาเร็ต
พระราชบัญญัติฉบับใหม่ได้ยกเลิกการเพิกถอนสิทธิ์ ไม่ใช่เพียงแค่สินสอดแต่แคทเธอรีนยังได้รับมรดก 1,000 มาร์คที่สามีทิ้งไว้ให้ในพินัยกรรมกลับคืนมา ดินแดนซึ่งเป็นสินสอดเธอประกอบด้วยที่ดินและคฤหาสน์ราวครึ่งหนึ่งของดยุคแห่งบักกิงแฮมทั้งในอังกฤษและเวลส์ ทั้งยังรวมถึงทรัพย์สินที่ดินอันกว้างใหญ่ในเคนต์, เซอร์รีย์, ลอนดอน, นอร์ฟอล์ก, กลอสเตอร์เชอร์, คอร์นวอลล์, เฮริฟอร์ด และรัฐชายแดนเวลส์ รายได้ต่อปีที่สูงถึง 2,500 ปอนด์ทำให้เธอกลายเป็นหญิงที่ร่ำรวยมาก